l6-toji KUOPA — LAWRENCE, MASS. 


Moterų Sąjungos 16-tėji kuopa buvo suorganizuota 1919 metais pas- 
tangomis gerb. Prelato Pranciškaus Virmausko. Tėvo Virmausko didžiau- 
sias rūpestis buvo atgaivinti katalikišką veiklą. Jis tuoj ėmėsi organizuoti 
centrines organizacijas, kaip tai Moksleivius, Vyčius ir Moterų Sąjungos 
apšvietos skyrių. Iš pradžios darbas sparčiai nėjo. Kiek vėliau atvyko są- 
jungietės Bronė Ivaškiūtė ir Sofija Rymaitė iš Lewiston, Maine. Jos at- 
gaivino 16-tos kuopos veiklą. Pradėta rengti paskaitos, spektakliai ir kitos 
pramogos. Surengta bent dvejos išdirbinių parodos. Įsteigta jaunuolėms 
valgių gaminimo ir kitų rankdarbių kursai bažnytinėj svetainėj, 

Kuopa prisidėjo darbu ir aukomis prie naujos bažnyčios statybos. Lan- 
kantis Amerikoj P. Pikčilingienei buvo įteikta stambesnė auka Karmėlavos 
Mergaičių Mokyklai Lietuvoj. Šiai kuopai vadovaujant per eilę metų bu- 
vo ruošiamos gegužinės Mass., Maine ir New Hampshire apskrities nau- 
dai. L. Švenčionienės ir L. Venčienės pastangomis ir rūpesčiu buvo suor- 
ganizuota jaunamečių skyrius. Jaunuolės gražiai veikė prie kuopos. Po 
kelių metų bent pustuzinis tų jaunuolių persikėlė į suaugusių skyrių. 
Tik po kiek laiko, užėjus nedarbui dalis jaunų narių apleido koloniją ir 
išvyko kitur. 

Nors kuopa ir nebuvo skaitlinga narėmis, bet veikloj buvo gyva, darbš- 
ti ir judri. Gerai prisimename vieną paskaitą, kurioj aįa Prelatas K. Ur- 
bonavičius priminė, kad „Moterų Sąjungos narės prilyginamos prie išsi- 
jotų grūdų“ — gražus tai prilyginimas. 

Tačiau kiekvienas dalykas atgyvena savo laiką ir turi būti pakeistas. 
Taip ir su mūsų kuopos senos kartos narėmis. Jos atplukdytos iš Lietuvos 
prieš pusšimtį mėtų nebuvo kokios inteligentės, bet tik paprastos bemoks- 
lės kaimietės. Jos susispietė į moterų organizaciją. Jos norėjo kiek galint 
prasilavinti, bet kartu, lyg tos bitelės, seseriškai, nesavanaudiškai dirbo 
kitų gerovei. Po ilgų metų triūso jos pavargo, pailso; jų jėgos išsisėmė ir 
jų skaičius sumažėjo. Jaunosios neužpildė savo mamyčių vietų, ir pasi- 
darė didelė spraga. 

Prie 16-tos kuopos vairo turbūt ilgiausią laiką išbuvo L. Švenčionienė, 
viena iš pirmųjų kuopos narių. L. Venčienė įstojo į Moterų Sąjungą ko- 
kie 8 metai vėliau, rado ją pirmininkaujant. Ir šiuo metu ji yra tose pa- 
čiose pareigose. L. Venčienė virš 37 metų kuopoje raštininkauja. Tai nepa- 
mainomas žmogus, bet ir ją pradeda metai slėgti ir jėgas išsemti. 

Šiuo tarpu kuopoj randasi vos 10 narių — 7 senosios kartos ir 3 jau- 
nesnės amerikietės senesnių sąjungiečių dukros. Kuopoj 45 metų bėgyje 
mirė 4 apdraudos ir 4 apšvietos narės. 

17-toji KUOPA — HARTFORD, CONN. 


1915 m. gegužės 25 d., Antanina Stravinskaitė-Spelienė su kun. Jono 
J. Amboto pagelba sušaukė pirmą Moterų Sąjungos susirinkimą. Pirmon 


valdybon išrinkta:: dvasios vadas — kun. Jonas J. Ambotas; pirm. — An- 
tanina Stravinskaitė-Spelienė; vicepirm. — Paulina Skupaitė-Ambrosienė; 
rašt. — Marijona Poteskaitė; iždininkė — Leontina Perednienė; iždo glo- 


bėjos — Marijona Stanslovienė ir Veronika Smilkiūtė. 

Nuo pirmųjų gyvavimo metų, gerb. dvasios vadas stiprino sąjungiečių 
dvasią ir vadovavo liki mirties. 1963 m. gruodžio 19 d., Moterų Są-gos 17-ta 
kuopa liūdėjo netekus mylimo dvasios vado ir didelio Moterų Sąjungos 
prieteliaus Prelato Jono J. Amboto. 

Taipgi gaila, kad Dievulis pasišaukė gerą Moterų Są-gos veikėją, Gar- 
bės Narę Rozalija Monchun (Monciūnienę), kuri mirė 1964 m. vasario 7 d. 

Svarbu pažymėti, kad per šiuos paskutinius 25 metus 17-ta kuopa su- 
teikė paskutinį patarnavimą 2 narėm, palydėjo į kapus ir užprašė šv. 
Mišias. Mirus narės artimai giminei užprašomos šv. Mišios. 

Sergančias nares lanko ir už jas meldžiasi. Remia visus vertingus ir 
labdaringus darbus, tiek katalikybės, tiek lietuvybės srityje darbu ir au- 
komis. Sąjungietės remia parapijos parengimus ir kasmet prisideda prie 
apskrities gegužinės-pikniko. 

Suruošėme net 4-ris Moterų Są-gos seimus. Stipriai remiame Moterų 
Sąjungos Stipendijų Fondą; gyvai dalyvaujame Moterų Sąjungos Komuni- 
jos dienoj užprašydamos šv. Mišias ir bendrai priimdamos šv. Komuniją. 
Esame dėkingos toms narėms, kurios nenuilstamai darbuojasi. Pirmininkės 
užsitarnauja ypatingą padėką. 

Kuopos narės: Apš. 36, Paš. 44, pomirtinės 6 ir dvi Garbės Narės, 
Viktorija Elijošienė ir Charlotte Serwo. 

Šių metų valdyba: dvasios vadas kun. Juozas Matutis, pirm. Elzbieta 
Kochunas, vicepirm. Marcelė Kortinaitienė, fin. rašt. Charlotte Serwo, nut. 
rašt. Viktorija Elijošienė, ižd. Apolonija Kadienė. 


Moterų Sajungos 17-toji kuopa, Hartford, Conn. 


